אחד המקומות המאכזבים ביותר. במשך שבועיים באמריקה היינו בשלוש יחידות אירוח של AIRBNB שתיים מהן היו מושלמות אבל כשהגענו לטורונטו זו הייתה אכזבה גדולה. הגענו בלילה וכנראה שפספסתי במייל את פרטי הצ'ק אין העצמי, אז שלחתי הודעה למארחת אבל במקום לסייע לנו במצוקה, היא שלחה אותי שוב ושוב לפרטים במייל. בסוף הצלחתי להתחבר, והיו הנחיות שבפועל היה קשה לבצע. מספר החדר על המנעול לא היה ברור והיה צריך לנחש. נתבקשנו לחנות 'מול הבית' למרות שהייתה חניה בסמוך אבל היא הייתה מלאה והיו המון שלטים של 'חניה פרטית'. ביקשו שנשלח מספר לוחית רישוי ועשינו זאת. הבניין כולו מיושן להחריד, ולא מתוחזק. היה ריח רע של סיגריות, למרות שאסור לעשן. חלל הכניסה עם הרהיטים מיושנים מאוד השטיחים מוכתמים, הקירות והדלתות שרוטים כאילו לא צבעו אותם מזמן. המעלית איטית להחריד ובקושי זזה, אז ויתרנו. החדר היה מאכזב, רמת תחזוקה נמוכה, חלודה במתקן במקלחת, מטבח שכולו מדף אחד, וכיוון שלא היה מקום לכירת הבישול היא הונחה באמבטיה. הכל היה די רעוע והאמת היא שלא רצינו להישאר אבל היה מאוחר ולא הייתה אלטרנטיבה. כל התקשורת עם המארחת הייתה בעייתית. הביקורות היללו אותה, אבל בפועל לא קיבלנו שום עזרה אמתית. וגרוע מכל בבוקר האחרון קיבלנו דו"ח למכונית למרות שהעסקה כללה חניה חינם. כשפניתי אליה היא התנערה וטענה שזה לא קשור אליה למרות שהיא הטעתה אותנו לחלוטין בנוגע לחניה, וכלל לא לקחה אחריות. זה היה מאוד מאכזב, הרגשנו רע מאוד ובלית ברירה פנינו לחברה שפתרה את זה לשביעות רצוננו. לסיכום היינו מאוד מאוכזבים, ואנחנו לא ממליצים גם אם המחיר נמוך יחסית. כיוון שלא ראינו את יתר החדרים אז אין לנו מושג מה גודלם ואילו מתקנים יש בהם, אבל לא ציפינו לרמה כזו ובטח שלא ליחס שקיבלנו. לצערי איני יכולה להמליץ על המקום והתנאים, למרות שהמיקום יחסית סביר.